**Δήμος Θεσσαλονίκης**

***Αφιέρωμα στον «Σταύρο Κουγιουμτζή»***

Η Αντιδημαρχία Μέριμνας για την Τρίτη Ηλικία και η Διεύθυνση Προστασίας Τρίτης Ηλικίας του Δήμου Θεσσαλονίκης, διοργανώνουν ***μουσική βραδιά Αφιέρωμα στον «Σταύρο Κουγιουμτζή»*** το Σάββατο 07 Δεκεμβρίου 2024 και ώρα 18:30-21:00 στο Αμφιθέατρο του Πολιτιστικού Κέντρου Τούμπας, στην Δ΄ Δημοτική Κοινότητα(Κλεάνθους 57).

Συμμετέχουν οι Χορωδίες:

* 8ο και 11ο Παράρτημα Κ.Α.Π.Η. Δήμου Θεσσαλονίκης
* Μικτή παραδοσιακή & ευρωπαϊκή χορωδία της Χριστιανικής Καταφυγής ο «Άγιος Δημήτριος»
* Πολιτιστικός Σύλλογος "Μαλακοπής"
* «Κανταδόροι της Ίμβρου»
* Πολιτιστικός Σύλλογος "Φιλάρετος"
* 1ο – 2ο - 4ο -5ο – 10ο και 14ο Παραρτήματα Κ.Α.Π.Η. Δήμου Θεσσαλονίκης

Με το μοναδικό μουσικό ήθος του ο Σταύρος Κουγιουμτζής δημιούργησε τραγούδια σπάνιας ομορφιάς, που τον καθιέρωσαν σαν ξεχωριστό, βαρύνουσας σημασίας δημιουργό στη νεότερη ιστορία του ελληνικού τραγουδιού.

Είσοδος ελεύθερη